is de nn nb pt en en en en en en en hu en en en fr en en en sv en en en tr en en en en en ca en en en en en en en en en en en en es lv en en en en ar en en en hu hu is fi is lt is da is cs ceb is is hbs_lat is is is is tr kw is is pt cs is is pl is is is is is is is is tr is es is es is is is is is is tr is is is is is is is fi hu hbs_lat is es is is es is es pt is is is en is en bn is is is is is is is tr is is is is is is is is is is is is is is is is is is is is is is et is pt is pt is pt is pt is pt is is is is is is is is is is is is en is is is is is is is is is is is is is is is is is is is nb is is is is is is is is is is is is is is is is is is is is is is sk is is is is is is is pt is is it is es hu de en de en hu en is is is is de da is is en is is is is is de en is is gn is es is war is hbs_lat is pt en is vi
Í reiknivélum okkar getur þú borið saman lánakosti, reiknað kostnað við breytingu á lánstíma og reiknað ÍLS lán
Okkar hlutverk er að stuðla að jafnvægi á húsnæðismarkaði og að allir hafi jafna möguleika á að eignast húsnæði
Í mánaðarskýrslu Íbúðalánasjóðs er fjallað ítarlega um íbúðamarkaðinn, leigumarkaðinn, lánamarkaðinn og byggingamarkaðinn.
Íbúðalánasjóður veitir stofnframlög ríkisins til kaupa eða bygginga á almennum íbúðum.
Lokað hefur verið fyrir umsóknir fyrir árið 2018
Markmið með veitingu þeirra er að bæta húsnæðisöryggi efnaminni fjölskyldna og einstaklinga með því að auka aðgengi að öruggu og viðeigandi íbúðarhúsnæði til leigu.
Við mat á umsóknum er lögð sérstök áhersla á eftirfarandi:
Íbúðir á svæðum þar sem þörf er fyrir leiguíbúðir fyrir leigjendur undir tekju- og eignamörkum
Auk þess er lögð áhersla á:
Hagkvæmar aðferðir við íbúðabyggingar í því skyni að lækka byggingarkostnað
Skapandi og hugvitsamlegar lausnir og góða hönnun
Íbúðir sem uppfylla þarfir íbúa á hverju svæði
Íbúðir sem uppfylla mismunandi þarfir ólíkra hópa
Að stuðla að fjölbreyttri samsetningu íbúa og félaglegri blöndun
Íbúðalánasjóði og sveitarfélögum er heimilt að veita stofnframlög til eftirtalinna aðila:
Húsnæðissjálfseignastofnanna, sveitarfélaga og lögaðila sem eru alfarið í eigu sveitarfélaga.
Lögaðila sem starfandi voru fyrir gildistöku laga um almennar íbúðir og uppfylltu skilyrði til að fá lán frá Íbúðalánasjóð skv. 37. gr. laga um húsnæðismál, nr. 44/1998, eins og ákvæðið var fyrir gildistöku laga um almennar íbúðir.
Ráðherra getur heimilað að veita stofnframlag til annarra lögaðila ef þeir eru ekki reknir í hagnaðarskyni og það samræmist tilgangi og markmiðum laga um almennar íbúðir.
Eftirfarandi meginlínur gilda um hámarksstærðir íbúða miðað við herbergjafjölda til að íbúð geti talist hagkvæm og hlotið stofnframlag. Hámarksstærðir miða við birt flatarmál (séreign og þ.á m. geymsla).
Félögin sækja um hjá Íbúðalánasjóð og hjá því sveitarfélagi sem íbúðirnar verða staðsettar í.
Stofnframlag ríkisins getur numið 18% af stofnverði íbúðar og getur verið í formi beins framlags eða vaxtaniðurgreiðslu. Ef stofnframlagið er í formi beins framlags greiðist það út í tvennu lagi fyrst við samþykkt umsóknar og síðan við útleigu íbúðar.
Framlag ríkisins er ígildi eigin fjár. Framlag sveitarfélaga getur falist í beinu framlagi, úthlutun lóðar eða lækkun eða niðurfellingu á gjöldum sem umsækjanda ber að greiða til sveitarfélagsins vegna íbúðanna. Forsenda fyrir veitingu stofnframlags er að bæði Íbúðalánasjóður og sveitarfélag hafi veitt samþykki.
Ríkið getur veitt 6% og sveitarfélag 4% viðbótarframlag til svæða þar sem skortur er á leiguhúsnæði og bygging íbúða hefur verið í lágmarki á svæðinu eða sérstök vandkvæði hafa verið í fjármögnun á almennum markaði. Einnig getur ríkið veitt 4% viðbótarframlag vegna íbúðarhúsnæðis á vegum sveitarfélaga og vegna íbúðarhúsnæðis sem ætlað er námsmönnum og öryrkjum.
Fjármagn sem veitt er til stofnstyrkja er ákveðið í fjárlögum á hverju ári og ef ekki er unnt að samþykkja allar umsóknir metur Íbúðalánasjóður á hvaða svæði er brýnust þörf fyrir leiguhúsnæði fyrir leigjendur undir tekju- og eignamörkum.
Íbúðalánasjóður auglýsir eftir umsóknum um stofnframlög árlega og tvisvar á ári ef þeim fjármunum sem eru til úthlutunar er ekki öllum úthlutað eftir fyrstu auglýsingu.
Sótt er um á vefsíðu Íbúðalánasjóðs og þarf að leggja fram eftirfarandi gögn:
Greinargerð um umsækjanda, samþykktir og síðasti ársreikningur
Greinargerð um þörf á leiguhúsnæði fyrir efnaminni leigjendur á viðkomandi svæði
Hvaða hópi húsnæðinu er ætlað að þjóna
Hvort umsókn samræmist ákvæðum laga og reglugerða
Hvort húsnæði sem á að byggja teljist hagkvæmt og uppfylli þarfir íbúa þannig að ásættanlegt sé
Hvort þörf er fyrir leiguhúsnæði fyrir efnaminni leigjendur á viðkomandi svæði
Hvort fjármögnun hefur verið tryggð með fullnægjandi hætti
Þegar ekki er unnt að veita stofnstyrki til allra sem sækja um metur Íbúðalánasjóður á hvaða svæði þörf fyrir leiguhúsnæði fyrir efnaminni leigjendur er mest
Að öðru leyti metur Íbúðalánasjóður umsóknir eftir því hversu vel þær samræmast tilgangi og markmiðum laganna
Íbúðalánasjóði er heimilt við mat á umsóknum að taka mið af efnahagslegum aðstæðum í samfélaginu og áhrifum byggingarstarfsemi á samfélagið og hagkerfið
Ef hlutfall umsókna er nægjanlegt á a.m.k. fjórðungur úthlutaðs fjármagns að renna til byggingar eða kaupa á íbúðarhúsnæði á vegum sveitarfélaga. Er þá um að ræða húsnæði sem sveitarfélögum ber sérstök lagaskylda til að veita úrlausn í húsnæðismálum, svo sem vegna fötlunar eða geðfötlunar og til þeirra sem eru ekki á annan hátt færir um að sjá sér fyrir húsnæði sökum lágra tekna, þungrar framfærslubyrði eða annarra félagslegra aðstæðna.
Félögin skulu miða leigufjárhæð þannig að leigutekjur standi undir kostnaði við rekstur íbúðanna.
Gerð er krafa um endurgreiðslur stofnframlaga þegar lánsfjármögnun hefur verið greidd upp. Endurgreiðslur nema sama hlutfalli af leigugreiðslum og varið var til greiðslu áhvílandi lána þar til stofnframlag hefur verið gert upp.
Ef íbúð er seld, notkun breytt eða leigð öðrum en efnaminni leigjanda ber að endurgreiða stofnframlagið í einu lagi.
Fylgigögn með umsókn um stofnframlag ríkisins
Staðfesting frá sveitarfélagi um að umsókn hafi borist
Staðfesting sveitarfélags fyrir veitingu stofnframlags sveitarfélags, form og trygging. Hægt er að senda inn umsókn þrátt fyrir að staðfestingin liggi ekki fyrir en umsókn verður ekki endanlega afgreidd fyrr en hún berst.
Staðfesting á lóðarúthlutun og lóðarverði
Stofngögn og samþykktir félagsins
Staðfesting ráðherra á félaginu
Upplýsingar um hvaða hópi húsnæðinu er ætlað að þjóna
Greinagerð um þörf á leiguhúsnæði fyrir efnaminni leigjendur á viðkomandi svæði og því hvernig áælanir um fyrirhugaðar byggingar eða kaup á almennum íbúðum taka mið af þeirri þörf. Í greinagerðinni þarf að koma fram rökstuðningur fyrir fjölda eigna sem þörf er á sem og þeim stærðum íbúða sem fyrirhugað er að kaupa/byggja byggt á stærð fjölskyldna sem eru í þörf fyrir húsnæði.
Upplýsingar um hvort og hvernig er stuðlað að fjölbreyttri samsetningu íbúa og félagslegri blöndun.
Íbúðayfirlit, sjá excel skjal hér fyrir neðan.
Teikningar af íbúðunum, þ.e. drög af aðaluppdráttum með byggingarlýsingu og skráningartöflu.
Kaupsamningur um íbúðirnar og/eða áætlanir um breytingar eða endurbætur eftir því sem við á.
Framkvæmdaáætlun og framkvæmdatími, sem sýnir upphaf framkvæmda og áætlaða afhendingu íbúða.
Sundurliðuð kostnaðaráætlun byggingarframkvæmda. Verksamningur þar sem við á.
Nákvæm sundurliðuð áætlun um stofnvirði íbúðanna, staðfest af þar til bærum sérfræðingi.
Upplýsingar um hvort og hvernig hagkvæmar aðferðir við íbúðabyggingar séu nýttar í því skyni að lækka byggingarkostnað og hvort og þá hvernig er lögð áhersla á skapandi og hugvitsamlegar lausnir og góða hönnun íbúðanna.
Viðskiptaáætlun sem inniheldur m.a. leiguverð niður á íbúð og áætlun um þróun þess, rekstrarkostnað félagsins og íbúðanna og kostnað vegna endurbóta íbúðanna. Hér fyrir neðan má finna excel skjal sem styðjast má við og senda með umsókn.
Yfirlit yfir stofnfjármögnun íbúðanna
Staðfesting langtíma fjármögnunar frá viðskiptabanka eða fjármálastofnun, lánstími, kjör og upphæð og hlutfall af stofnkostnaði eða áætlun um fjármögnun og staðfesting frá viðskiptabanka eða fjármálastofnun um að umsókn hafi borist og að unnið sé að greiningu og vinnslu hennar. Vilyrði getur verið afgreitt með fyrirvara um endanlega staðfestingu viðskiptabanka eða fjármálastofnunar um fjármögnun enda séu kjör jafngóð eða betri en fram kemur í áætlun.
Staðfesting eiginframlags (ef um það er að ræða)
Staðfesting brúarfjármögnunar ef við á
Íbúðalánasjóður getur óskað eftir frekari gögnum ef þörf er á til að unnt sé að taka afstöðu til umsóknar.
Lög um almennar íbúðir
Reglugerð um stofnframlög ríkis og sveitarfélaga og Húsnæðismálasjóð
Auglýsing - opið fyrir umsóknir um stofnframlög - fyrri úthlutun 2017
Sundurliðað stofnvirði, íbúðayfirlit, viðskipta- og rekstraráætlun
Helstu atriði viðskipta- og rekstraráætlunar
Var þessi síða gagnleg?
Hvað mætti betur fara ?
Borgartúni 21, 105 Rvk.
Ártorgi 1, 550 Sauðárkróki
Mest skoðað á vefnum
Fáðu beint samband við þjónustufulltrúa og mínar síður
Hringdu í síma 569 6900 eða fáðu beint netsamband við þjónustufulltrúa.
Opnunartími þjónustuvers er milli 09:00 – 16:00 alla virka daga.
Einnig er hægt að skoða stöðu lána á mínum síðum.
Láttu í þér heyra. Sendu okkur fyrirspurn, ábendingu, hrós eða kvörtun hér á vefnum.
Þessi síða notar vafrakökur